钦定古今图书集成/明伦汇编/闺媛典/第192卷 > 赵学普妻刘氏
## 钦定古今图书集成/明伦汇编/闺媛典/第192卷 > 赵学普妻刘氏

按《衡州府志》：“刘氏，衡阳长乐里民女，赵学普妻。夫亡，
氏年二十，遗腹生良相。门第萧瑟，而冰霜愈凛。及良
相稍长就傅，辄戒之曰：‘赵氏衰薄，不绝如线，今兴亡
惟汝善自努力，富贵无种也’。寒灯破壁，机声与夜读
俱永，闻者嗟感。万历庚子，良相登贤书，明年成进士。
刘年七十三卒。”